**Татарстан Республикасы Әгерҗе муниципаль районы Яңа Бәзәкә авыл җирлегенең эшчәнлеге буенча отчеты.**

Хәерле көн, хөрмәтле авлдашлар, җыелышта катнашучылар!

 Жыелышны башлау турында нинди тәкъдимнәр бар, кемдә нинди фикерләр?

Бер тавыштан башларга.

Буген безнең жыелышта катнашалар:

Татарстан Республикасы Әгерҗе муниципаль районы башлыгы - **Валерий Владимирович Макаров.**

Район башлыгы урынбасары – **Ришат Тимерович Нурисламов**

Әгерже районы прокуроры **– Оксана Николаевна Шуста**

Әгерҗе авыл хуҗалыгы һәм азык-төлек идарәсе начальнигы **Гатауллин Дилюс Гаскарович Гатауллин**

Шулай ук җыелышта Районның барлык тармак җитәкчеләре һәм вәкилләре, авыл җирлеге Советы депутатлары, оешма җитәкчеләре катнаша.

Безгә жыелышны алып бару өчен секретариат сайларга кирәк. Каршылар булмаса мин Карамиева Айгөл Минехәлил һәм Фәтхуллина Гөлшат Ринат кызын кызын тәкъдим итәм.

Башка тәкъдимнәр бармы ?

Бертавыштан Карамиева Айгөл Минехәлил кызы һәм Фәтхуллина Гөлшат Ринат кызы секретарь итеп сайлана

Секритариат уз эшен башкарсын ,

Җыелышка көн тәртибе буенча түбәндәге сораулар куела:

1.Яна Бәзәкә авыл җирлеге Советының 2017 нчы елда эшләгән эшләренә отчеты.

2.

***Хөрмәтле Валерий Владимирович, Ришат Тимерович, хөрмәтле президиум һәм җирлегебез гражданнары, килгән кунаклар!***

Буген без 2017 елда эшләнгән эшләргә анализ ясап, алда торган бурычлар, проблемалар турында сөйләшергә жыелдык. Авыл жирлеге Советы үзенең эшен бюджет учреждениеләренең эшчәнлеген алып баруга, авылларда халыкның көнкүрешен төрле яклап яхшыртуга, хужалык объектларында эшләрне унышлы алып баруга, халыкның купкырлы ихтыяжларын үтәүгә, авылларның чисталыгын, иминлеген, эчке тәртипне саклауга һәм башка халыкка кагылышлы мәсъәләләрне хәл итүгә юнәлдерә һәм алып бара.

 201 елда җирлек Советында халык тарафыннан сайлап куелган 7 депутат эшләп килә. Бу отчет елы чорында 14 авыл җирлеге Советы утырышы җыелып, анда 29 мәсъәлә каралды. Бу утырышларда барлык депутатлар да актив катнаштылар, эшлекле тәкъдимнәр керттеләр.

Алар тарафыннан жирлек Советының еллык, квартал эш планнары, жирлек Уставына узгәрешләр кертү, бюджетны кабул итү, җирле салымнар җыю, учреждение-предприятие эшләрен оештыру, бәйрәмнәр уздыру буенча төрле карарлар кабул ителде.

Чыгыш башында Яңа Бәзәкә җирлегенә кыскача характеристика бирәсе һәм берникадәр саннар белән таныштырасы килә.

Җирлек территориясендә 6 авылның 4се яшәп килә.

**Демографик хәл**

Хуҗалыклар санына килгәндә, Яна Бәзәкә авыл җирлеге территориясендә 203 шәхси хужалык теркәлгән, барлыгы 19 хужалыкта жәй көне генә кайтып торалар,23хуҗалык буш тора.

 Җирлектә барлыгы, әйтеп киткәнемчә, 485 кеше исәпләнә, \_\_250\_\_ ир-ат, 235 хатын –кыз исәпләнә шуларнын. Шуларнын:

1. 17 яшькэ кадар 91 бала теркәлгән.

2. 204 кеше эш яшендэ.

3. 162 пенсионер яши.

Россия армиясе сафларында 4 егет хезмэт итэ, 77 кеше читкэ китеп эшли, 16 кеше вакытлыча яки ботенлэй эшлэмилэр. Туучылар – 2016 нче елдагы кебек үк, 2017 елда 1 бала туган, вафат булганнар – 2016елда, 7кеше.2017нче елда 8 кеше.

-Бүгенге көндә 11 тыл ветераны, 5 Афган хәм Чечен республикасында хезмәт итеп кайтучылар, 6 купбалалы гаилә яши.

**Авыл хуҗалыгы:**

 Авыл җирлеге территориясендә Әгерҗе агрофирмасының 2 нче бүлекчәсе эшләп тора . Бүлекчәдә 35 кеше эшли, 2017 нче елда 2 932 га чәчү җиреннән 2 099,35т уңыш алынган.

Шулай ук җирлектә 2 гаилә фермасы, 1 крестьян-фермер хужалыгы эшли.

 -Хикматуллин Раушан 24 баш эре мөгезле терлек асрап, 2017 елда 370 ц сөт, 37,5 ц ит җитештергән. 50га җирен эшкәртеп, 1134 ц ашлык җыеп алган һәм 266 ц азык культурасы әзерләнгән.

 -Ямалиев Дилүс 20 баш эре мөгезле терлек асрап 2017 елда 52 ц сөт, 34,5 ц ит. . 50га җирен эшкәртеп, 1100 ц ашлык җыеп алган.

 -Насиров Фәнил 10 баш эре мөгезле терлек асрап 321ц сөт, 38 ц ит җитештергәннәр. 47 га җирен эшкәртеп, 500 ц ашлык җыеп алган һәм 500 ц азык культурасы әзерләнгән.

 2017 елда терлек санын алу нәтиҗәләре нигезендә, слайдта күренгәнчә Яңа Бәзәкә авыл җирлегендә:Эре мөгезле терлекләр саны барлыгы 217 баш , узган ел белән чагыштырганда 11 башка арткан, сыерлар 95 баш, узган елгыгы караганда 4 башка кимегән, сарык, кәҗәләр 145 баш, атлар 13 башка арту күзәтелә, дуңгызлар 20 баш һәм кош-кортларда күбкә кимү күзәтелә.

 Бүгенгесе көндә хуҗалыклар үзләреннән арткан сөтне хөкүмәткә тапшыралар, җитештергән продукцияне саталар. Бу иң беренче чиратта, аларның үзләренең гаилә бюджетларын тулыландыруның мөһим чыганагы булып тора.

Шәхси хуҗалыклардан сөт җыюга килгәндә, 2017 нчы елда\_80\_т сөт җыеп тапшырылды. Бу эш белән Муллахметов Рафис уңышлы гына шөгылләнә. Сөт тапшыручылар белән исәп-хисап вакытында ясала. Бугенге көндә сөт 16 сумнан җыела.Сонгы вакытта авыл халкыннан җыела торган сөткә бәяләр төшү барыбызны да бик борчый.

Ин күп сөт тапшыручылар:

-Галиев Илфар

-Ямалиева Гөлназ

-Галиев Мохәмәтнур

-Гильмугаянова Раушания

-Нугуманов Минихәлил

- Хикматуллина Рәйсә

-хикматуллин Раушан

-Муллахметова Клара

-Муллахметов Рафис

-Муллахметов Радис

-Карамиев Ильяс

-Сабиров Мидхәт

Бүгенге көндә 2017 ел өчен сыер асраучы шәхси хуҗалыкларга – 3000 сум, язгы-көзге ветеринар прививкалар өчен 300 сум, сыерларны ясалма орлыкландырган өчен 250 сум һәм ат асраучы хуҗалыкларга, терлек азыгы печән, салам, фураж сатып алу өчен- 3000 сум күләмендә субсидия акчасы дәүләт тарафыннан бирелде.

2017 нче елда шәхси хуҗалыкларга барлыгы 378 мең 300 сумлык ярдәм күрсәтелгән.

Шәхси хуҗалыкларны үстерү- бүген авыл халкының мәшгуллеген тәэмин итүдә, табыш алуда. соөиалҗ киеренкелекне киметүдә бик зур роль уйный. Абзар тутырып мал асрау, үз җиреңдә иген үстерү бик җиңел эш түгел,әмма күп хезмәт куйсаң, гаиләгә файдасы зур. Халык мул яши икән - бу авылның киләчәге бар дигән сүз. Соңгы елларда безнең җирлектә үзләре пай җирләрен алып эшкәртүче гаиләләр арта бара.

 Авыл җирлеге территориясендә урнашкан барлык бюджет учреждениеләр белән һәм башка оешмалар белән тыгыз элемтәдә тора һәм нәтиҗәле эшен алып бара. Даими рәвештә учреждение житәкчеләре белән планеркаларда эшләгән эшләргә анализ ясау, алга таба эшлисе эшләрне планлаштыру , хезмәт дисциплинасы, эшкә караш турында, чисталык һәм башка мәсьәләләр турында сүз алып барды. 2017 елда бюджет учреждениеләренең эшчәнлеге буенча халыктан кергән жалобалар булмады. Яңа Бәзәкә авыл җирлеге территориясендә урнашкан бюджет учреждениеләренең эшчәнлегенә тукталып китәсе килә.

 **Мәгариф өлкәсендә**

 Яңа Бәзәкә жирлегендә Тирсә урта мәктәбе эшләп килә. 2017нче елның август аенда Әгерҗе районының башкарма комитеты карары нигезендә Яңа Авыл башлангыч мәктәп – балалар бакчасы Тирсә урта белем бирү мәктәбенә кушылды. Башлангыч сыйныфларда 14 бала укый һәм 4 беренче категорияле укытучылар хезмәт куя. Мәктәпкәчә группага 13 бала йөри. Алар белән 1 тәрбияче һәм 1 тәрбияче ярдәмчесе эшли. Ә югары сыйныф укучылары 24 бала мәктәп автобусы ярдәмендә Тирсә авылына барып, белем алалар.

 Укучылар конкурс, коннференцияләр,олимпиадаларда катнашып призлы урыннар алалар спорт чараларында бик теләп катнашалар.

2017нче елның көз аенда мәктәп бинасына капиталь ремонт ясалды. Түбәләре яңартылды, тәрәзәләре пластик тәрәзәләргә алыштырылды. Мәктәп эчендә җылы туалет булдырылды.

Җирлек халкына **медицина хезмәтен** Яна Авыл һәм Бәзәкә ФАПлары күрсәтә. Медикларыбыз тиешле профилактик чараларны да, планлы процедураларны да, медицина ярдәмен дә вакытында башкаралар,тәүлекнең кай вакытына карамастан да кешеләрне кабул итәргә әзер алар.Бәзәкә медпунктында 2017 елда 87 авыру кабул ителгән, шуның 14е балалар. Диспансеризация 100% ка үтәлгән.Вакцинацияләр вакытында план буенча үтәлә. Яңа Авыл медпункты 3 авылга хезмәт күрсәтә. 3102 тапкыр авырулар кабул ителде, 365 кешегә өеләренә барып хезмәт күрсәтелгән, 1954 кешегә процедура ясалган. Кеше сораган даруларны алып кайтып торалар. Бу участокта 63 бала бар. Аларга төрле авыруларга каршы вакцинациалар ясалган. Медпункт карамагында мәктәп, балалар бакчасы бар. Алар елга бер мәртәбә медосмотр үтәләр, тире, педикулез авыруына тикшерелеп торалар.

Шулай ук опекунга алган 11 бала учетта тора. Аларның да сәламәтлеге Әгерҗе врачлары белән тикшерелгән, патронажлар ясалган.

2017 нче елда 299 кеше флюрография узган, туберкулез чире табылмаган, ә 63 кеше диспансеризация үткән. Халыкны диспансеризация узуга тарту, флюорография уздыру күп көч сорый. Шул уңайдан учереждение җитәкчеләре эшчеләренең үтәргә тиешле флюрография, диспансеризация, медосмотрларны вакытында үтүләрен контрольдә тотсыннар иде. Җылылык буенча да проблемалар бар. Берничә тапкыр чистартуга карамастан җылыту торбалары тыгылу сәбәпле медпункта җылылык әз.

**Мәдәният өлкәсенә килгәндә** җирлегебездә 1Культура йортыбыз һәм 1 библиотека бар. Халыкның кызыксынуын, теләкләрен күздә тотып нинди яшьтә булуына карап төрле түгәрәкләр, клуб берләшмәләре эшли. Клуб хезмәткәрләре традицион бәйрәмнәрне күңелле, авылыбыз халкының күңеленә кереп калырдай итеп үткәрүне максат итеп эшлиләр. Мәдәният йорты 2017 елда да бәйрәмнәргә һәм кичәләргә бай булды. Мәдәният хезмәткәрләре үз эшлзренә уңай бәя алдылар. “Шатлык” бию төркеменә йөрүче балалар белән “Җир сулышы” дип исемләнгән республика конкурсында катнашып диплом һәм рәхмәт хаты белән бүләкләнделәр. Шулай ук 2017 нче елда районда “Үрнәк клуб” номинациясендә 1 урын яулап, 100меңлек сертификат оттылар. Шул суммага мәдәният йорты өчен күп кенә техник чаралар алынды Менә шушы көннәрдә авыл үзешчәннәре белән күрше авылларга концерт программасы белән чыгып бию костюмнары өчен акча да эшләп кайттылар. Ел саен мәдәният йортына күпмедер суммага план бирелә, ул 2017 елны 8000 сум иде.Хезмәткәрләр ул сумманы банкка тапшырып баралар.

**Яңа Авыл китапханәсе** балаларга һәм олыларга хезмәт күрсәтә. Бүгенгесе көндә анда 8709 китап исәпләнә. 2017 нче елда 175 яңа китап кайткан.Китапханә клуб белән бер системада эшли. Кичәләрне бергә үткәрәләр. Китапханәдә ай саен билгеле бер датага яки реклама буларак күргәзмәләр эшләнә һәм балаларга таныштырып барыла. Ел саен мәдәният йортына күпмедер суммага план бирелә, ул 2016 елны 8000 сум иде.Хезмәткәрләр ул сумманы банкка тапшырып баралар. Мәдәни чараларны да финанс чыгымнарсыз гына уздырып булмый. Костюмнарга материал алырга да акча кирәк, авыл халкы шуны аңласын иде.

**Почта һәм элемтә бүлеге** буенча - Яңа Бәзәкә авыл җирлегендә бер почта бүлеге урнашкан, анда өч хезмәткәр халыкка хезмәт күрсәтә, Яна Авыл почта бүлекчәсе электр энергиясенә, газга , телефонга, садикка түләүләр, кабул ителә, вакытлы матбугатька яздыра, пенсияләр, субсидияләр бирә.

2018 нче елның 01 гыйнварына Уртача пенсия хакы **12 640** сум. 2017 нчы елда безнен җирлек пенсионерларына гына да 24 млн. 239 мең сумга пенсияөләшенгән. Бүлекчә барлык төр планнарын үтәп бара. Почта шулай ук халыкка көндәлек көнкүреш товарлары да сата .Авыл җирлегендә яшәүчеләр почта хезмәткәрләренең эшеннән канәгать, пенсияне, газета журналларны халыкка вакытында өләшеп баралар.

**Сәүдә хезмәтен** күрсәтүдә 2 шәхси кибет Фатхуллина Сәкинә һәм Асанбаева Кәримә кибетләре халыкка хезмәт күрсәтә.

**Мәчет.**

Халкыбызның рухи байлыгын баету буенча Җирлектә Яңа Авылда һәм Бәзәкәдә мәчет бар. Бөтен эшләрне оештыруда башлап йөрүче Билал абыйга, Бәзәкә Уразманов Фирдәвескә , башка өлкәннәргә рәхмәт.

Яңа Авылның мәчете эченә сәдака акчаларына косметик ремонт ясалды.

 Жомга намазларына картларыбыз жыела.Жомга намазына яшьрәкләр дә тартылса бик әйбәт булыр иде.

 **Яна Бәзәкә авыл жирлеге бюджетына тукталыйк:**

2017 нче елда бюджет утәлеше буенча, доход ягы 2 млн. 825 мең 325 сум тэшкил итте ,үтәлеше 100%.

Җир салымы 274 мең планга утәлеше- 100%,

подоходный налог 151 мең планга үтәлеше 100\_%.

Милек салымы 31 мең планга карата үтәлеше 100%.

Түләүле чаралар өчен 8 мең сум җыеп алынган. Халыктан узара салым, һәр кеше башыннан 250әр сум исәбеннән,325 кешегә 70 мең сум акча җыеп алынган.

Авыл жирлеге буенча су системасын төзек хәлдә тоту өчен, электр энергиясенә һәм башка суга кагылышлы чыгымнарны тотылган каплау өчен 1 куб.м. суга 8.00 сум исәбеннән халыктан акча җыю оештырылды. Барлыгы **– 98мең** сум жыелып тапшырылган

**Авыл җирлегенең гомуми чыгымнары** ягына килгәндә,чыгымнар барысы хезмәт хакына­­­­ 972 мең 900 сум,

военкомат эшләре өчен\_\_\_\_\_\_\_\_\_\_\_\_\_ 72мең 400сум,

клуб элетроэнергиясе өчен\_\_\_\_\_\_\_\_\_\_ 12 мең 500сум,

клубны җылылык белән тәэмин итү \_\_151 мең300сум 66 тиен,

урам утларын яндыруга\_\_\_\_\_\_203 мең 465сум 77 тиен

элемтә өчен\_\_\_\_\_\_\_\_\_\_\_\_\_\_\_16 мең 315сум 59 тиен

котельныйларнын техобслуживаниелары өчен100 мең 272 сум 97 тиен,

газета-журналларга язылу өчен \_\_\_\_\_\_ 3мең 125сум,

автомобильне ремонтлауга, страховкага\_30мең 300сум,

транспорт налогы\_\_\_\_\_\_\_\_\_\_\_\_\_\_\_3мең412 сум,

Статистика\_\_\_\_\_\_\_\_\_\_\_\_\_\_\_\_\_\_\_\_\_2мең 054 сум

милек налогы\_\_\_\_\_\_\_\_\_\_\_\_\_\_\_\_\_\_\_90 мең 904сум,

референдум\_\_\_\_\_\_\_\_\_\_\_\_\_\_\_\_\_4 мең 626 сум 75 тиен

зияратларны документлаштыру өчен 22мең 800 сум

хозтовар\_\_\_\_\_\_\_\_\_\_\_\_\_\_\_\_\_\_\_\_\_\_\_\_15 мең

договор нигезендә эшләүче хезмәткәрләнең хезмәт хакы \_\_\_\_\_\_\_\_\_\_\_\_\_\_\_\_\_\_\_\_154 мең 398сум, 28тиен.

Хөрмәтле авылдашлар!

Үзара салым җирле әһәмияттәге бурычларны хәл итүнең һәм муниципаль бюджетларны тулыландыруның өһим инструментына әйләнеп бара. Чыннан да бу шулай икәнен үзебезнең җирлек мисалында да күрергә була. барлыгы өч елда үзара салым акчасына башкарылган эшләр гражданнарның күз алдында.

Ә инде турыдан-туры 2017елда җыелган үзара салым акчасына эшләнгән эшләргә килсәк, түбәндәгеләрне әйтергә була. Һәр кешедән 250 әр сумнан 70 000 сум үзара салым акчасы җыеп, банкка тапшырылды. Дәүләттән тиешле 280 000 сум бирелеп, барлыгы 350 000 сум акча булды. Шул акчага түбәндәге эшләр башкарылды:

|  |  |
| --- | --- |
| * Яңа Авыл авылының Яшьләр урамына (13нче йорттан-15 нче йортка кадәр, 7нче йорттан-12нче йортка кадәр), Ленина урамына өлешчә щебенка салынды
 | **205 мең сум** |
| * Яңа Бәзәкә авылында һәйкәл куелды
 | **75 мең сум**  |
| * Яңа Авыл скважинасын ремонтлауга һәм Вольный Труд су башнясын ремонтлауга, пожарный гидрант куюга
 | **45мең сум** |
| * Чүплекләрне чистартуга
 | **25 мең сум** |
| **Барлыгы** | **350 мең сум** |

 Авыл җирлегендә яшәүче сайлаучыларга һәм үзара салым акчасын вакытында түләүчеләргә авыл җирлеге исеменнән зур рәхмәт. Шушы эшне дәвам итеп, 2017 нче елның 19нче ноябрендә 2018нче елда җыелачак үзара салымны җыю һәм куллану буенча референдум уздырылды. Бу референдумда авылдашлар үзара салымны һәр кешедән 300әр сум җыярга ризалык белдерделәр.

 2018 елга1,2 нче группа инвалидлар, укучы студентлар, армия сафларында хезмәт итүчеләрдән кала, балигъ булган һәр кеше башына 300 сум узара салым акчасы җыела башлады. Озакка сузмыйча бу салымны түләвегез сорала. Тиз арада акча җыелу, планлаштырылган эшләрне башкарып чыгарга мөмкинлек бирәчәк.

2018 нче елга үзара салым акчасын үзләштерү буенча нинди эшләр планлаштырылганлыгы турында әйтеп китәм:

- авыл җирлегенең генераль планын булдыру;

- **җирлекнең торак пунктлары чикләрендәге территорияне төзекләндерүгә тотылачаклар**.

 2017 нче елда Яңа Бәзәкә авыл җирлегендә шактый гына эшләр башкарылды. Бүгенге җыенда әйтеп китәсе килә авылыбызның чисталыгын, матурлыгын, төзеклеген булдыру өчен, һәрбер шәхси хуҗалык, учреждение хезмәткәрләре, шәхси эшмәкәрләр үзләренең өлешләрен кертергә тиеш. Алдагы еллардагыча, язгы айларда авыл җирлеге, республика, район буенча билгеләнгән чисталык икеайлыгында катнашты: йорт каршындагы, оешма территорияләрендә, урамнарда чүп-үләннәрне чабу, урамнардагы, юл буйларындагы чүпләрне җыю, Сабантуй урынын җыештыру, ремонтлау, урамда йорт каршында торырга тиеш булмаган артык әйберләрне, төзелеш- материалларын рәтләп кую кебек, эшләр башкарылды.

 Чисталык барыбыз өчен дә кирәк: чистарткан җирдә түгел, ә чүпләгән бирдә чиста була диләр. Бу елның башыннан кышкы вакытта айга 2 тапкыр, җәйге чорда атнага 1 тапкыр Чаллыдан "Мехуборка" оешмасы чүпләрне җыеп алып китә. Чүпне җыю көннәре район газетасында басылды. Чүпләрегезне алып чыгып савыттан бушатырга яки капка төпләрендәкалдырырга мөмкин. Чүпләрне теләсә кая атмавыгыз сорала. Штрафлары бик зур булачак.

 2017 елда язгы, көзге чорда ООО”Брус” оешмасы, агрохимсервиз ярдәме белән чистартып эттереп куелды.

\* Авыл җирлеге шулай ук ел әйләнә халыкны су белән тәэмин итеп тора. Шулай уңайдан Яңа Авылда су трассасы өлешчә ремонтланды. Водонапорный башняда 2 глубинный насос алыштырылды.

\* Бәзәкә зиратының коймасы тотылып бетте.Бу эш мәчеттә җыелган акчаларга башкарылды. Изге эшне башлап йөрүчеләр Уразманов Фирдәвескә, Галиев Илфарга, Хикматуллин Раушанга һәм башка барлык булышкан авлдашларга зур рәхмәт.

\*Әрем зыяратында да үткән елны сәдака акчасына күп эшләр башкарылды. Бу саваплы эшне оештырып йөрүчеләр Карамиев Ильяс, Карамиев Илхам, Гайнутдиноа Илфатка. Зур рәхмәт аларга.

\*Авыл урамнарын,юлларыбызны кардан чистартуда ярдэм иткэн “Брус”оешмасына ,хэм анын житэкчесенэ Магадиев Минсәит Минрахман улына,хэм “Агрофирма” директоры Радик Рашитовичка,үзебезнең 2 нче филиал җитәкчесе Ильяс Мәхмүтовичка, Харисов Марсельгә һәм башкаларга зур рәхмәт

\* Авыл урамнары тиешенчә яктыртыла, Яңавылда, Бәзәкәдә светодиодный лампалар яна.

\*Көз көне агрохимсервиз ярдәме белән 3 буа өсте ремонтланды. Яңавылның аварийкасында куркыныч бетерелде

2017 нче елда башкарылган эшләр байтак, 2018 нче елга планлаштырылганнары да шактый.

\*Бу елда Республика программасы нигезендә Әрем урамы юлы төзекләндереләчәк.

\*май-июнь айларында Әрем белән Вольный Труд урамнарының баганалары алыштырылып, аларга светодиодный лампалар куелачак.

Шушылай бергә җыелудан файдаланып, 2018 елның 18 нче мартында Россия Федерацияcе президентын сайлау көне икәнен тагын бер кат исегезгә төшерәм. Бу зур мәгънәгә ия булган, барыбыз өчен дә бик кирәкле булган сайлау көнендә, барыбыз да сайлау участогына килеп, акылыгыз кушканча, үзегез сайлаган кандидатка тавышларыгызны бирергә чакырам. Һәрберебез бик нык аңлый- көчле президент чит илдәге дошманнарга кирәк түгел. Шулай да президент ул безнеке, безгә кирәк һәм дөрес юлда булырга тиеш. Бу сайлауның нәтиҗәләре район күләмендә безнең җирлекнең йөзе булып торачак.

.

Хөрмәтле авылдашлар!

Чыгышымны тәмамлап шуны әйтәсе килә: - җирлегебезгә, безнең мөрәжәгатьләргә игътибары өчен Әгерҗемуниципаль районы башлыгы Макаров Валерий Владимировичка, аның командасына һәм барлык җитәкчеләргә, - авыл җирлегендә хезмәт куючы барлык хезмәткәрләргә, җәмәгать оешмалары җитәкчеләренә, - авылның көн-күрешенә битараф булмаган җирлегебез халкына аңлашып эшләгәнебез өчен зур рәхмәт. Алдыбызда торган алдагы еллар, уңышлы, имин еллар булсын. Беребезгә дә көтелмәгән кайгы-хәсрәтләр күрергә язмасын. Авылларыбызда халык бүгенге кебек тыныч, матур тормышта яшәсен. Барыбыз да сау-сәләмат, бәхетле булып, шат күңел белән матур тормышта яшик. Игътибарыгыз өчен рәхмәт!